Andrea Eskau

Andrea Eskau (født 21. mars 1971 i Apolda i Bezirk Erfurt i Øst-Tyskland) er en tysk handikappidrettsutøver som konkurrerer i håndsykling, skiskyting og langrenn. Hun konkurrerer i klassen for synshemmede utøvere. 

Hun skadet ryggmargen i en sykkelulykke i 1998, og ble lam fra livet og ned. Hun begynte å konkurrere i langrenn og skiskyting i 2009. Hun konkurrerer også i håndsykling og rullestolløp. 

 Idrettskarriere 
Eskau vant sin første paralympiske gullmedalje da hun vant landeveisrittet i håndsykkel ved Paralympiske sommerleker 2008, i klassen HC A/B/C, foran henholdsvis Monique van der Vorst og Dorothee Vieth. Hun deltok i sine første paralympmiske vinterleker i 2010, og fikk der 2.-plass på 5 km langrenn, bak Ljudmila Wautschok, og 3.-plass på 10 km skiskyting. 

Hun vant langrennssprinten ved VM i skiskyting og langrenn for funksjonshemmede 2011, og hun vant også 10 km skiskyting. I tillegg kom hun på 10 km og 5.-plass på 5 km i langrenn, og 3.-plass på både 7,5 km og jaktstarten i skiskyting. 

Ved Paralympiske sommerleker 2012 i London vant hun både 48 km landevei og 16 km temporitt i håndsykkel i klassen H4. Året etter deltok hun ved Para-VM i sykling 2013, der hun vant klassen WH4.UCI - UCI Para-cycling Road World Championships: hat trick for Italian handcyclists, besøkt 21. mars 2014. Hun deltok også i VM i skiskyting og langrenn for funksjonshemmede 2013 i Skellefteå, der hun fikk til sammen fire medaljer, hvorav tre gullmedaljer; to i langrenn og en i skiskyting.  

Hun kom på 2.-plass sammenlagt i sitteski ved Verdenscupen i langrenn for funksjonshemmede 2013/14, bak norske Mariann Marthinsen. Hun representerte Tyskland ved de paralympiske vinterlekene 2014 i Sotsji, der hun vant 5 km langrenn, og 6 km skiskyting. For øvrig kom hun på 6.-plass på langrennssprinten og 7.-plass på 12,5 km skiskyting, og hun deltok på det tyske laget som kom på 5.-plass på 4 x 2,5 km stafett.

 Referanser 

 Eksterne lenker 


 Profil hos Sotsji 2014 

Kategori:personer fra Apolda
Kategori:Tyske handikappidrettsutøvere
Kategori:Tyske skiskyttere
Kategori:Tyske langrennsløpere
Kategori:Verdensmestere i langrenn
Kategori:Verdensmestere i skiskyting
Kategori:Verdensmestere i sykling
Kategori:Paralympiske mestere for Tyskland
Kategori:Paralympiske sølvmedaljevinnere for Tyskland
Kategori:Paralympiske bronsemedaljevinnere for Tyskland
Kategori:Deltakere for Tyskland under Paralympiske vinterleker 2018
Kategori:Deltakere for Tyskland under Paralympiske vinterleker 2014
Kategori:Deltakere for Tyskland under Paralympiske vinterleker 2010
Kategori:Deltakere for Tyskland under Paralympiske sommerleker 2012
Kategori:Deltakere for Tyskland under Paralympiske sommerleker 2008
Kategori:Langrennsløpere under Paralympiske vinterleker 2018
Kategori:Langrennsløpere under Paralympiske vinterleker 2014
Kategori:Skiskyttere under Paralympiske vinterleker 2014